cyanic-selkie/wikianc huggingface dataset:
Lääkevaihto
Lääkevaihto Suomessa
Fimea valvoo kaikkien Suomessa markkinoilla olevien lääkkeiden turvallisuutta ja määrittelee keskenään vaihtokelpoiset lääkevalmisteet neljä kertaa vuodessa. Lääkevaihto tehdään aina Lääkelaitoksen luettelon mukaan. Lääkevaihdon periaatteena on, että vaihdettavassa lääkkeessä on sama määrä samaa vaikuttavaa ainetta samankaltaisessa annosmuodossa kuin alkuperäisessä valmisteessa ja että valmisteet ovat keskenään biologisesti samanarvoisia. Rinnakkaisesta lääkevalmisteesta tulee myös imeytyä testeissä lähes sama määrä lääkeainetta kuin alkuperäisestä lääkevalmisteesta. Esimerkiksi tablettimuotoista lääkettä ei voida korvata liuoksella mutta kapseleilla voidaan, kunhan vaikuttava aine on sama. Potilas saa siis yhtä hyvän lääkehoidon yhtä tehokkailla, yhtä turvallisilla ja yhtä laadukkailla mutta halvemmilla lääkevalmisteilla.
Lääkevaihdosta hyötyvät sekä lääkkeen ostaja että yhteiskunta, joka maksaa potilaalle lääkkeestä sairausvakuutuskorvauksen. Säästöä syntyy sekä valmisteiden vaihdosta että lääkeyritysten välisen hintakilpailun lisääntymisestä. Lääkevaihdon voimassaolon ensimmäisenä vuonna säästöä kertyi yhteensä 88,3 miljoonaa euroa, josta potilaille 38,2 miljoonaa ja Kansaneläkelaitokselle 49,1 miljoonaa euroa.
Vuonna 2008 toteutetun tutkimuksen mukaan 71 prosenttia suomalaisista piti lakiuudistusta onnistuneena ja vain kaksi prosenttia huonona. Myönteisimmin lääkevaihtoon suhtautuivat ne lääkkeiden käyttäjät, joilla oli itsellään kokemusta lääkevaihdosta. Lääkäreistä puolestaan 86 prosenttia suhtautui lääkevaihtoon positiivisesti.
Takautumisoikeus
Velan maksamaan joutunut yhteisvastuullinen velallinen saa periä kultakin kanssavelalliselta tai mahdolliselta yhteistakaajalta tämän osuuden. Kukin vastaa omasta osuudestaan ellei toisin ole sovittu tai säädetty. Menettelyssä on kyseessä ositeltu takautumisvastuu. Jälkitakaus joudutaan suorittamaan silloin, kun joku kanssavelallisista on maksukyvytön, hänen olinpaikkansa on tuntematon tai hän ei kehotuksesta huolimatta maksa osuuttaan kuukauden aikana. Tällöin maksamattoman velallisen osuus jaetaan toisten velallisten maksettavaksi.
Lori Harrigan
Lori Harrigan–Mack (s. 5. syyskuuta 1970) on yhdysvaltalainen entinen softballpelaaja ja olympiavoittaja. Hän oli mukana Yhdysvaltain kultaa voittaneessa joukkueessa sekä Atlantan, Sydneyn että Ateenan olympialaisissa.
Softball-uransa jälkeen Harrigan on työskennellyt turvallisuuspäällikkönä Las Vegasin Mandarin Oriental-hotellissa. Aktiiviuransa lopettamisen jälkeen Harrigan alkoi kärsiä masennuksen aiheuttamasta ylensyönnistä ja ylipainosta, minkä vuoksi hän osallistui vuonna 2014 Suurin pudottaja -ohjelman urheilijoille tarkoitettuun erikoiskauteen.
Sivi
Sivi on suomalainen naisen etunimi. Nimeä on pidetty skandinaavisen Siv-nimen suomalaisena vastineena, mutta sen syntyyn on mahdollisesti vaikuttanut myös muinaissuomalainen nimi Siviä. Skandinaavinen nimi Siv tarkoittaa varsinaisesti sukulaista tai vaimoa, mutta on tunnettu myös muinaisskandinaavisen jumalan Torin puolison nimenä.
Suomessa nimi Sivi on 1900-luvun alusta vuoden 2019 loppuun mennessä annettu 188 henkilölle. Nimi Siv on annettu 1623 henkilölle, joista yli puolet on 1940- tai 1950-luvuilla syntyneitä.
Homs
Maantiede
220px|thumb|vasen|Homsjärveä satelliittikuvassa. Homs sijaitsee Libanonvuorten ja Syyrian rannikon vuoriston välisen kielekkeen liepeillä, jonka takia Välimereltä puhaltavat tuulet viilentävät ilmaa. Sää Homsissa onkin sateisempi ja siedettävämpi kuin kuumassa Hamassa Homista pohjoiseen. Homs on suuren maataloustuotannossa olevan tasangon taloudellinen keskus. Kaupungista lounaaseen sijaitsee Homsin tekojärvi, joka on muodostunut padon taakse järven pohjoisosassa. Pato on rakennettu roomalaisten tai ehkäpä jo faaraoiden Egyptin aikana. Kanavajärjestelmän kautta järven vettä on johdettu kaupunkia ympäröiville maatalousalueille. Ranska jälleenrakennutti padon vuosien 1934 ja 1938 välillä.
Varhainen historia
Homsin eli tuolloisen Emesan perusti ehkäpä jo Seleukos I Nikator, mutta se ilmaantui historiallisiin lähteisiin vasta ensimmäisellä vuosisadalla eaa. Tuolloin Strabon puhui emesani-nimisestä heimosta, joiden pääkaupunki oli Arethusa eli nykyinen Rastan. Emesanit liittoutuivat Rooman valtakunnan kanssa ja hallitsivat jonkin aikaa omaa kuningaskuntaansa, kunnes heidät liitettiin suoraan Rooman alaisuuteen 70-luvun paikkeilla jaa. Itse kaupungin varhaisen kehityksen vaiheista tiedetään vain vähän, mutta heimon nimi liitettiin lopulta kaupunkiin ja se sai tyypilliset kreikkalaisen kaupunkivaltion piirteet. Antoninus Piuksen valtakaudella kaupunki alkoi lyödä omia kolikoitaan. Septimius Severus nai paikalliseen yläluokkaan kuuluneen suvun tyttären ja kaupunki sai arvostetun colonian statuksen. Kaksi viimeistä Severuksen suvun keisari kasvoivat Emesassa. Emesa oli pakanallisuuden keskus ja kaupungissa oli auringolle omistettu temppeli. Kristinusko levisi sinne hitaasti 400-luvun aikana. Johannes Kastajan pään sanottiin löytyneen kaupungista vuonna 452, jonka jälkeen paikasta tehtiin metropoliitan keskus. Arabiheimot alkoivat muuttaa kaupunkiin jo ennen alueen muslimivalloitusta. Keisari Herakleios hylkäsi kaupungin muslimeille vuonna 637 Jarmukin taistelun jälkeen ja se valloitettiin ilman yhteenottoa.
Muslimivalta
Kaupungin uudet muslimihallitsijat muuttivat paikallisen alun perin todennäköisesti aurinkotemppelin paikalle rakennetun Johannes Kastajan kirkon perjantaimoskeijaksi. Kalifi Jazid I teki kaupungista osan vastaperustettua Syyrian maakuntaa vuonna 647. Siitä tuli Pohjois-Syyrian kattaneen sotilasalueen pääkaupunki. Myöhemmin kaupungin asukkaat alkoivat kannattaa Husain ibn Alia ja paikasta kehkeytyi šiialaisuuden varhainen keskus, jollaisena se säilyi pitkän aikaa. Kaupunki kapinoi useaan otteeseen Umaijadeja ja sittemmin Abbasideja vastaan. Abbasidien heikennyttyä Homsin hallinnasta taistelivat useat eri Syyriassa vaikuttaneet muslimidynastiat. Kaupunki kiinnosti edelleen myös kristittyjä ja Bysantin valtakunta järjesti sitä vastaan sotaretkiä. Bysantin uhka heikkeni 1000-luvulla, mutta heitä seurasivat ristiretkeläiset ensimmäisen ristiretken myötä vuonna 1096. Ristiretkeläiset piirittivät kaupunkia, mutteivät onnistuneet valloittamaan sitä. Sittemmin kaupungista muodostui muslimien ristiretkeläisiä vastaan suuntaamien sotaretkien keskus. Kaupungin sotilaallinen merkitys väheni lopulta, kun mamelukkien onnistui voittaa ristiretkeläisten ja mongolien muodostaman uhan.
Osmanit ja itsenäinen Syyria
250px|thumb|[[Khalid ibn al-Walidin moskeija.]] Osmanit nousivat valtaan alueella vuonna 1516 ja tuolloin Homsista tuli sen vanhan kilpailijan Tripolin hallinnollisessa alaisuudessa oleva kaupunki. Kaupungin poliittinen merkitys oli vähentynyt, mutta siitä tuli joksikin aikaa taloudellinen keskus. Kaupunki tunnettiin erityisesti silkin ja villan kudonnasta. Taloudellinenkin toiminta taantui pikkuhiljaa ja etenkin 1600- ja 1700-luvuilla beduiinit ryöstelivät sitä useaan otteeseen. Vuonna 1785 ranskalainen matkailija kuvaili kaupunkia suhteellisen suureksi rauniokyläksi, jossa oli noin 2 000 asukasta, joista osa oli muslimeja ja osa ortodokseja.
Kaupungin kasvu kääntyi nousuun 1800-luvulla. Vuosisadan alussa halvat eurooppalaiset tekstiilit uhkasivat ensin paikallista tuotantoa, mutta Osmanien valtakunnan kasvava kysyntä ja Euroopan tekstiiliteollisuuden lama nostivat kaupungin vanhat vientituotteet jälleen arvoonsa. Paikalliset tekstiilien tuottajat alkoivat tuoda tekniikkaa Euroopasta ja eräs kaupungissa käynyt brittimatkailija kuvaili Homsia "Syyrian Manchesteriksi" viitaten sen teolliseen kehitykseen. Rautatie tuli kaupunkiin vuonna 1906 ensin Aleppon kautta ja vuonna 1911 se liitettiin rautatiellä myös Tripoliin. 1930-luvun alussa Kirkukin ja Tripolin välinen öljyputki vedettiin Homsin kautta. Vuonna 1959 kaupunkiin perustettiin öljynjalostamo, joka tuotti öljyä Syyrian tarpeisiin.
Syyrian sisällissota
230px|thumb|[[Bašar al-Assadin vastainen mielenosoitus Homsissa.]] Vuonna 2011 puhjenneissa Syyrian levottomuuksissa Homsia pidettiin kapinan pääkaupunkina, ja Syyrian hallitus sanoi kapinallisia aseistautuneiksi rikollisjoukoiksi ja terroristeiksi. Siksi hallituksen joukot toimivat alueella kovaa aseellista voimaa käyttäen ja surmaten kapinallisia, kapinallisiksi epäiltyjä ja tielle osuneita siviilejä. Syyrian opposition mukaan 2 700 henkilöä oli kuollut 1. helmikuuta 2012 mennessä. Aktivistien mukaan Syyrian hallituksen joukot tappoivat ainakin 200 siviiliä tulittamalla kapinallisten aluetta Homsissa.
Syyrian ortodoksisen kirkon ja Vatikaanin mukaan kapinalliset ovat ajaneet pakosalle 90 % kaupungin kristityistä ja vieneet heidän omaisuutensa. Osaa vangituista on käytetty myös sodan sääntöjen vastaisesti ihmiskilpinä.
Väestö
Syyrian vuoden 2004 väestönlaskennan mukaan Homsissa asui 652 609 henkilöä. Ennen sisällissodan alkua kaupungissa ja sen ympäristössä asui arviolta noin 1,5 miljoonaa henkilöä. Homsin asukkaiden valtaosa on sunnimuslimeja ja he asuttavat pääasiassa läntisiä, pohjoisia ja itäisiä kaupunginosia. Noin 10 % Homsin asukkaista on kristittyjä ja heitä asuu etenkin Homsin vanhassakaupungissa. Lisäksi noin 25 % asukkaista on alaviitteja ja heitä asuu kaupungin kaakkoisosissa.
John Barrymore
pienoiskuva|John Barrymore vuonna 1922. John Sidney Blyth Barrymore (15. helmikuuta 1882 Philadelphia, Pennsylvania – 29. toukokuuta 1942 Los Angeles, Kalifornia) oli yhdysvaltalainen näyttelijä.
Elämä ja ura
John Barrymore syntyi vuonna 1882 näyttelijäperheeseen. Hänen vanhempansa olivat Maurice Blyth ja Georgie Drew, joka oli John Drew’n tytär. Hänen sisaruksiaan olivat Lionel Barrymore ja Ethel Barrymore, hänen poikansa on John Drew Barrymore ja lapsenlapsi Drew Barrymore. Barrymore kävi Georgetown Academy -nimistä koulua Washington D.C:ssä, mutta hänet erotettiin 16-vuotiaana koulusta, kun opettaja näki hänen menevän bordelliin. Barrymore ei suostunut paljastamaan hänen seurassaan olleita opiskelijoita, jolloin hänet erotettiin.
Tämän jälkeen Barrymore yritti luoda uraa taiteilijana, kunnes ryhtyi täysipäiväiseksi näyttelijäksi. Hänen teatteriuransa oli varsin menestyksekäs usean vuosikymmenen ajan, ja häntä ylistettiin myös hänen klassisen ulkonäkönsä vuoksi. Barrymore sai lempinimen ”Mahtava profiili” ja hän oli aikansa Shakespeare-matinoiden idoli.
Myofibrilli
Myofibrilli eli lihasfibrilli tai lihassäie on lihassolun alkusäie, joita kulkee poikkijuovaisessa lihassolussa ja sydänlihassolussa rinnakkain ja joka koostuvat lukuisista myofilamenteista. Fibrillissä on peräkkäin noin 2 μm pituisia sarkomeereja, jotka ovat lihaksen supistuva osa.
John Barrymore
Elämä ja ura
Barrymore näytteli useissa kymmenissä elokuvissa. Hänet nähtiin muun muassa mykkäelokuvissa Tohtori Jekyllin salaisuus (1920) ja Viimeinen kavaljeeri (1924), mutta suurimman elokuvallisen menestyksen hän saavutti vasta äänielokuvien myötä. Tuolloin Barrymore nähtiin etenkin klassikkoelokuvissa Grand Hotel (1932), Kahdeskymmenes vuosisata (1934) ja muutamissa Bulldog Drummond -elokuvissa.
Barrymoren menestyksestä ja loisteliasta näyttelijänuraa varjosti hänen alkoholisminsa ja avioeronsa. Barrymore toimi eräänlaisena roolimallina ystävälleen ja seuraajalleen Errol Flynnille, joka tulkitsi Barrymorea elokuvassa Liian paljon, liian varhain (1958). Barrymore työskenteli kuitenkin kuolemaansa asti. Hän kuoli vuonna 1942 60 vuoden iässä. Hänen poikansa on John Drew Barrymore ja lapsenlapsi Drew Barrymore.
Mario Frick
Mario Frick voi tarkoittaa seuraavia henkilöitä:
Jukka Korpela
Jukka Korpela on seuraavien henkilöiden nimi:
Astrolabi
thumb|Toledossa tehty "al-Sahlin" astrolabi vuodelta 1067 ([[Museo Arqueológico Nacional de España, Madrid).]] Astrolabi on antiikin maailmassa ja keskiajalla käytössä ollut laite, joka lähes taskuun mahtuvassa koossa sisälsi kolmiulotteisen maailman projektion kaksiulotteiseksi. Astrolabi jäljitteli taivaankappaleitten liikettä maanpäällisen havainnoitsijan näkökulmasta. Sitä voitiin käyttää kymmeniin tarkoituksiin, joihin kuuluivat vuorokauden ajan määrittäminen, taivaankappaleitten nousun ja laskun määrittäminen, ilmansuuntien määrittely ja horoskooppien teko. Astrolabi tarkoittaa "tähtien etsijää". Nimi tulee latinan sanasta astrolabium, joka edelleen tulee Bysantin kreikan sanasta astrolábion. Sen taustalla on kreikankielen sana αστήρ "astèr" ("tähti") ja λαμβάνω "lambàno" ("ottaa", "siepata"). Laitteen mittaustarkkuutta rajoitti sen pieni koko.
Planisfäärisestä astrolabista kehitettiin navigointia varten yksinkertaisempi meriastrolabi. Laitteen sukulainen oli kulmamittaukseen perustuva antiikin ajan kvadrantti, josta myöhemmin kehitettiin oktantti. Kehitys johti matemaattis-teknisesti kehittyneempään sekstanttiin, joka oli elintärkeä navigointiväline nykyaikaisen satelliittipaikannusjärjestelmän käyttöönottoon asti. Astrolabi oli myös esikuvana ensimmäisiä mekaanisia kelloja valmistettaessa.
Rakenne
thumb|1700-luvun astrolabi purettuna osiin.Astrolabi kehittyi päällekkäisistä osista kootuksi kokonaisuudeksi, johon vaihdettavien kiekkojen avulla voitiin lisätä uusia ominaisuuksia ja välttää merkintöjen sotkeutuminen toisiinsa. Laite tiivisti pieneen tilaan trigonometrian ja astronomian mysteerit, ja sitä oli pienen kokonsa takia helppo kuljettaa mukana.
Hämähäkki ja vaihdettava sahifa
Koska hämähäkissä oli aukkoja, sen läpi näki alla olevaan kiekkoon (sahifa), joka liittyi havaitsijan asemaan. Tähtitieteelliset havainnot ovat erilaisia havaitsijan aseman mukaan, minkä takia tarvittiin useita kiekkoja eri kaupunkeja tai alueita varten. Kiekkojen vaihtamista varten astrolabi oli helppo purkaa. Tärkeitä kehiä oli kaiverrettu myös kannen alapuolisiin kiekkoihin. Niitä saattoivat olla taivaanekvaattori sekä kauriin ja kravun kääntöpiirit. Lisäksi se sisälsi merkinnät taivaankappaleitten korkeudesta katsojan horisontin yläpuolella sekä myöhemmin myös suuntiman eli atsimuutin (al-sumut), joka osoittaa etäisyyttä tietystä sovitusta pisteestä. Horisontin alapuolelle oli kaiverrettu tuntiviivat.
Pohjakotelo, viivotin ja ripustusrengas
Jotta kantena oleva hämähäkki ja sen alla oleva kiekko toimisi mittausvälineenä, tarvittiin kaksi muuta osaa, jotka nekin oli liitetty yhteiseen keskusakseliin. Kolmantena astrolabin osana oli kiekkojen pohjakotelo, josta käytettiin nimeä "äiti" (al-umm). Sen reunoissa oli joko 24 tunnin tai 360 asteen asteikko. Äitilevyssä oleva tappi sopi kiekkojen loviin ja esti kiekkoja pyörimästä vapaasti. Sen sijaan hämähäkki pyöri vapaasti kiekkojen yläpuolella keskiakselin varassa. Neljäs osa oli viivotin (alidade). Se oli vapaasti pyörivä suora tanko, joka oli kiinnitetty tangon keskeltä keskiakseliin. Sitä pitkin voitiin tähdätä haluttuun kohteeseen. Viivottimen avulla määritettiin tähtien korkeuksia ja leveysaste. Äitilevyn sisäpinta saattoi sisältää kaiverruksia, jotka liittyivät laitteen erityisiin käyttötarkoituksiin, kuten astrologiaan tai Mekan suunnan löytämiseen. Sama koski äitilevyn ulkopintaa, jossa saattoi olla esimerkiksi trigonometrisiä taulukoita. Keskiakselin tapin päässä oli "hevonen" (al-faras), useimmiten hevosen näköinen tulppa.
Kannettavien astrolabien yläreunassa oli rengas, josta laite voitiin ripustaa niin, että päivämääräviiva asettui vaakasuoraan asentoon.
Käyttö
Matemaattisesti astrolabin perusajatus nojautui kolmiulotteisen maailmankaikkeuden projisioimiseen kaksiulotteiselle pinnalle. Menetelmänä on niin sanottu stereografinen projektio, jossa ympyrät säilyvät ympyröinä ja kulmat pysyvät samankokoisina. Tämä toimi kuitenkin vain kauriin kääntöpiirille asti, sillä sen jälkeen laitteen koko kasvaisi liikaa ja projektio alkaisi vääristyä liian paljon.
Astrolabin ensimmäinen ja tärkein käyttötarkoitus oli mitata kohteen korkeus horisontista. Kun astrolabin viivotin käännettiin kohti jotakin tähteä, tähden korkeus oli luettavissa reuna-asteikosta suunnilleen yhden asteen tarkkuudella. Astrolabi oli eräänlainen varhainen analogialaskin, jolla ratkaistiin pallotrigonometrisiä ongelmia. Siihen kaiverretuista asteikoista voitiin määrittää kiintotähtien asemat horisonttiin nähden sekä auringon, kuun ja planeettojen asemat kiintotähtiin nähden. Annetulla leveysasteella se ilmaisi päivän tai yön täsmällisen hetken auringon tai jonkin verkkoon merkityn tähden korkeuden perusteella. Esimerkiksi muslimit tarvitsivat tätä päivittäisten rukoushetkien ajankohdan määrittämiseen. Tässä astrolabin tarkkuus ei kuitenkaan ollut kovin suuri.
Al-Khwarizmi (noin 780–850) esitti astrolabille yli 30 käyttötarkoitusta trigonometriassa, ajanotossa ja muissa tehtävissä. Teksti on vanhin arabialainen esitys astrolabista. Myöhemmin al-Sufi (903–986) kirjoitti yhden laajimmista laitteen käyttöoppaista. Teos käsitti 1760 lukua, jotka kukin käsittelivät jotain astrolabille sopivaa tehtävää.
Historia
thumb|Moderni iranilainen astrolabi vuodelta 2013, materiaalina messinki. Käyttöön valittu kiekko kaiverruksineen näkyy pintalevyn eli "hämähäkin" aukoista. thumb|Allegoria astronomiasta. Summittainen piirroskuva Laonin katedraalissa Ranskassa olevan ruusuikkunan figuurista vuodelta 1250. Kuva esittää astrolabin suuntaamista.
Antiikin maailma
Ensimmäisen astrolabin kehittivät helleenit jo 150 eaa. Sen muoto kehittyi vähitellen esittämään taivaanpalloa, ja välineen kulta-aika alkoi, kun sen avulla pystyttiin selvittämään oma paikka maapallolla, auringonnousut ja -laskut ja kaikki vastaavat kysymykset, jotka liittyivät horisonttiin tietystä paikasta katsottuna.
Vaikka jo antiikin kreikkalaiset tunsivat stereografisen projektion, tältä ajalta ei ole säilynyt yhtään astrolabia eikä niitä koskevia tekstejä. Vanhin säilynyt teksti on peräisin kristityn aleksandrialaisen Johannes Filoponoksen (490–570) kynästä. Seuraavalta vuosisadalta on säilynyt syyriankielinen teksti, jonka kirjoittaja on Severus Sebokht (575–667), piispa ja munkki. Tämä luultavasti tunsi Ptolemaioksen (n. 85– n. 165) ja Theon Aleksandrialaisen (n. 335– n. 405) tutkielmat laitteesta.
Islamin kultakausi
Bagdadin varhaisissa astrolabeissa ei vielä näy merkkejä astrologisista tai uskonnollisista sovellutuksista. Ne osoittavat kiinnostuksen kohdistuneen matematiikkaan ja tähtitieteeseen. Jo al-Khwarizmi ( (noin 780–850) oli tosin kuvaillut astrolabin käyttöä myös keskipäivän ja iltapäivän rukousaikojen määrittelyyn, mutta varhaiset astrolabit eivät sisältäneet erityisesti tähän tarkoitukseen tehtyjä asteikoita. 900-luvulla mukaan tulee astrologinen puoli, mikä ilmenee siitä, että al-Khujandin vuonna 985 tekemä astrolabi sisälsi horoskoopin tekemiseen tarvittavia tietoja. Ahmedin ja Muhammadin samana vuonna tekemässä laitteessa oli samoin merkintöjä astrologisiin tarkoituksiin mutta myös rukousaikojen määrittelyyn. Al-Ishafanin 1103 tekemässä laitteessa oli lisäksi merkinnät Mekan suunnan määrittämiseen.
Eurooppa
Varhaisin latinalaisesta Euroopasta löydetty astrolabi on peräisin Kataloniasta 900- tai 1000-luvulta. Ensimmäinen latinankielinen tekstikokoelma astrolabeista on Sententie astrolabii, joka oli 900-luvulla tehty suora käännös osasta al-Khwarizmin asiaa koskevaa teosta. Antiikin astrolabi tuli siten Eurooppaan arabiankielisistä lähteistä eikä suoraan antiikin Kreikasta.
Astrolabia käytettiin Euroopassa navigoinnin apuna. Sellainen on löytynyt vuonna 1503 uponneesta portugalilaisen tutkimusmatkailija Vasco da Gaman laivastoon kuuluneesta Esmeralda-aluksesta. Hylystä löydetty pronssinen astrolabi oli valmistettu vuosien 1495–1500 välillä. Sen halkaisija oli 17,5 senttiä ja se oli 2 millimetriä paksu.
Astrolabi oli Euroopassa esikuvana, kun alettiin rakentaa ensimmäisiä kelloja ajan mittaamiseen. Richard Wallingfordilaisen kello (n. 1330) oli tällainen hieman astrolabia muistuttava laite. Jotkut astronomiset kellot käyttivät astrolabista tuttua stereografista projektiota. Siitä esimerkkinä on kuuluisa raatihuoneen seinässä oleva Prahan astronominen kello. Nämä kellot antoivat vuorokaudenajan lisäksi tietoja esimerkiksi kuun ja planeettojen liikkeistä.
Navigointivälineenä astrolabi kehittyi yksinkertaisemmaksi meriastrolabiksi. Jo antiikissa tunnettiin kulmamittauksiin käytetty kvadrantti, josta sitten kehittyi oktantti ja lopulta sekstantti.
Eurooppalaisessa kirkkotaiteessa tieteitä esitettiin naishahmojen avulla, jotka esittelivät kunkin tieteen attribuutteja. Sens, Laon, Friburg ja Rouen ovat Ranskassa kaupunkeja, joissa kirkkojen lasimaalauksissa tai veistoksissa 1200-luvulta Astronomiaa esittävä nainen pitelee käsissään astrolabia.
Antti Tammilehto
Antti Tammilehto (s. 15. marraskuuta 1954 Ähtäri ) on suomalainen basisti. Hänen yhtyeitään ovat olleet muun muassa The Boys, Juice Leskisen eri kokoonpanot, Kalle Kiwes Blues Band ja Rolls Boys. Freud Marx Engels & Jung -yhtyeessä hän aloitti huhtikuussa 2009. Antti on edesmenneen Pekka Tammilehdon eli Topi Sorsakosken veli. Antti ja Pekka Tammilehdon serkku on muusikko ja säveltäjä Seppo Tammilehto.
Joseph Black
Joseph Black (16. huhtikuuta 1728 – 6. joulukuuta 1799) oli skottilaisen valistuksen ajan lääkäri, kemisti ja fyysikko Glasgow'n ja Edinburghin yliopistoissa. Hän tutki hiilidioksidia ja kehitti lämpökapasiteetin sekä latentin lämmön käsitteet.
Elämä
Joseph Black syntyi 16. huhtikuuta 1728 Ranskan Bordeaux'n satamakaupungissa. Hänen isänsä John Black oli belfastilainen viinikauppias, joka nai Bordeaux'laisen viinikauppias Robert Gordonin tyttären ja sai kahdeksan poikaa ja viisi tytärtä. Poika Joseph lähetettiin 12-vuotiaana oppikouluun (engl. grammar school) Belfastiin, josta hän jatkoi 1746 Glasgow'n yliopistoon opiskelemaan taidetta. Myöhemmin hänen isänsä vaati häntä vaihtamaan ammattiin valmistavaan oppiaineeseen, joten Black päätyi opiskelemaan lääketiedettä.
Glasgow'n yliopistossa Black kiinnostui kemiasta hänen opettajansa William Cullenin vaikutuksesta. Cullen huomasi nuoren Blackin kyvyt ja nosti tämän laboratorioassistentikseen. Vuonna 1750 Black siirtyi Edinburghin yliopistoon saattamaan lääketieteen opintonsa päätökseen, kirjoittaen vuonna 1754 väitöskirjansa, joka julkaistiin kaksi vuotta myöhemmin laajennettuna.
Vuonna 1756 Black korvasi Cullenin anatomian ja kemian professorina Glasgow'n yliopistossa. Hän ei kuitenkaan kokenut soveltuvansa kyseiseen virkaan ja vaihtoikin tehtäviä lääketieteen professorin kanssa. Professorin tehtävien yhteydessä Black toimi lääkärinä ja käytti paljon aikaa potilaittensa hyvinvointiin.
Glasgow'ssa Black tutki latenttia lämpöä ja vuonna 1761 hän kykeni osoittamaan, että kun tietty määrä vettä jäätyi, vapautuva energia oli yhtä suuri kuin sitoutuva energia jään sulaessa. Tämä oivallus muodosti perustan modernille lämpöopille ja antoi alkusysäyksen James Wattin parannuksille höyrykoneeseen sekä muille teollisuuden keksinnöille. Black luki selontekonsa kokeistaan Glasgow Literary Societylle 23. huhtikuuta 1762. Vuodesta 1761 lähtien hän opetti latentin lämmön oppejaan luennoillaan. Hän myös onnistui ensimmäisenä täyttämään ilmapallon vedyllä vuonna 1767.
Blackin ystävän ja entisen opettajan William Cullenin siirtyessä korkeampiin tehtäviin Black siirtyi lääketieteen ja kemian professorin virkaan Edinburghin yliopistoon. Hän jätti tutkimustyön huonon kuntonsa vuoksi ja keskittyi opettamiseen. Kohtuuton fyysinen ja/tai henkinen kuormitus aiheutti muun muassa veren sylkemistä. Hyvän huolenpidon ansiosta hän kuitenkin säilyi suhteellisen terveenä.
Vuodesta 1793 alkaen Black alkoi vähitellen vähentää opetustyötään, ja vuonna 1795 Charles Hope aloitti työnsä Blackin apulaisena. Black piti viimeisen luentonsa 1797 ja kuoli 6. joulukuuta 1799.
Black ei koskaan ollut naimisissa, mutta oli erityisen hyvissä väleissä perheensä kanssa. Hänellä oli myös läheiset ystävyyssuhteet William Culleninin, geologi James Huttonin, filosofi David Humen, taloustieteilijä Adam Smithin ja höyrykoneen kehittäjä James Wattin kanssa. Adam Smithillä olikin usein tapana sanoa Blackista, että "kenelläkään muulla ei ole päässään yhtä vähän hölynpölyä kuin tohtori Blackilla." Silloin tällöin Black lauloi sosiaalisissa tapahtumissa; hän osasi soittaa huilua ja piirsi taitavasti. Ruokavalionsa suhteen hän oli tarkka.
Black ei pitänyt maineesta tai julkisuudesta, eikä julkaissut edes tärkeää työtänsä latentin lämmön parissa.
Tieteelliset saavutukset
Väitöskirjassaan Experiments upon Magnesia Alba, Quicklime and Some Other Alcaline Substances (1754) Black osoitti perusteellisin kokein, että magnesiumoksidi, mieto emäs, menetti massaa lämmitettäessä. Hän havaitsi, että massan väheneminen johtuu tavanomaisesta ilmasta poikkeavan kaasun vapautumisena. Tätä nykyään hiilidioksidina tunnettua kaasua Black kutsui nimellä fixed air. Hän myös havaitsi, että jäljelle jäänyt magnesiumoksidi ei enää reagoinut happojen kanssa. Ennen Blackin tutkimuksia uskottiin, että miedosti emäksinen kalkkikivi (kalsiumkarbonaatti CaCO3) absorboi lämmitettäessä "tulihiukkasia" ja sitä myötä muuttui syövyttävän emäksiseksi kalkiksi (kalsiumoksidiksi CaO). Black kuitenkin osoitti käsityksen vääräksi ja vaikutti omalta osaltaan Flogiston-teorian suosion loppumiselle. Blackin tutkimukset lopulta johtivat useiden muiden kaasujen tunnistamiseen 1800-luvun jälkipuoliskolla: hapen tunnisti Joseph Priestly, typen Blackin oppilas Daniel Rutherford ja vedyn Henry Cavendish.
Vuodesta 1756 aloittaessaan anatomian ja kemian professorin virkansa Blackin mielenkiinto kohdistui lämpöoppiin, mikä johti latentin lämmön ja lämpökapasiteetin käsitteiden kehittämiseen. Hän ymmärsi, että lämpömittareilla voitiin määrittää lämmön määrä, jos lämpötilaa mitattiin ajanjakson aikana, kun ainetta lämmitettiin tai viilennettiin. Hän otti kaksi samanlaista lasipulloa, laski molempiin saman määrän vettä ja asetti ne jäätävään seokseen. Toiseen hän lisäsi hieman alkoholia jäätymisen estämiseksi. Otettaessa pullot seoksesta pois alkoholi-vesi-seos lämpeni seitsemän astetta (7 °C), kun taas jää pysyi jäätymispisteessä (0 °C). Koska lasien oli absorboitava lämpöä samalla nopeudella, Black osoitti, jään kymmenen tunnin aikana absorboima lämpö olisi nostanut yhtä suuren vesimäärän lämpötilaa 78 °C. Kyseessä oli latentti lämpö.
Blackin tutkimus oli luonteeltaan hyvin tarkkaa, sille ajalle poikkeuksellisesti, kvantitatiivista tutkimusta, mikä osaltaan vaikuttikin hänen tutkimustensa laatuun.
Shoemaker–Levy 9
thumb|300px|Hubble-avaruusteleskoopin 17. toukokuuta 1994 ottama valokuva Shoemaker–Levy 9 (virallinen tunnus: D/1993 F2) oli komeetta, joka iskeytyi Jupiteriin heinäkuussa 1994. Se oli yhdeksäs Carolyn ja Eugene Shoemakerin sekä David Levyn löytämä lyhyen kiertoradan komeetta.
Löytö
Shoemaker–Levy 9 löydettiin Palomarin observatoriossa 24. marraskuuta 1993 otetusta valokuvasta. Sen löysivät Carolyn ja Eugene Shoemaker sekä David Levy.
Komeetta oli epätavallinen, sillä se oli jo hajonnut yli 20 palaseksi, kun se löydettiin. Hajoaminen oli tapahtunut heinäkuussa 1992, kun komeetta oli ohittanut Jupiterin lähietäisyydeltä. Se oli hajonnut planeetan voimakkaan painovoiman aiheuttaman vuorovesivoiman seurauksena.
Törmäys Jupiteriin
Komeetan laskettiin myös osuvan Jupiteriin, ja Nasalla oli avaruusalus ensimmäistä kertaa todistamassa aurinkokunnan taivaankappaleiden törmäämistä. Galileo-avaruusluotain seurasi heinäkuussa 1994 tapahtuneita törmäämisiä. Palaset nimettiin kirjaimilla A:sta W:hen, ja ensimmäinen törmäys tapahtui 16. heinäkuuta ja viimeinen 22. heinäkuuta. Muut havainnointilaitteet, kuten maanpäälliset kaukoputket ja Hubble-avaruusteleskooppi, pääsivät tarkastelemaan vasta myöhemmin Jupiterin pyörimisliikkeen vaikutuksesta esille tulleita törmäysjälkiä.
Törmäysten voimaksi on laskettu noin 300 miljoonaa atomipommia, ja ne aiheuttivat 2 000 – 3 000 kilometriä korkeita suihkuja. Kaasukehä lämpeni 30 000 – 40 000 celsiusasteeseen.
Tapahtuma havainnollisti Jupiterin roolia ”imurina”, joka pitää Aurinkokunnan sisemmän osan suhteellisen puhtaana asteroideista ja komeetoista, mikä on elämän kehittymiselle välttämätöntä.
Bacary Sagna
Bacary Sagna (s. 14. helmikuuta 1983 Sens, Ranska) on ranskalainen jalkapalloilija, joka pelasi yhteensä kymmenen vuotta Englannin Valioliigassa Arsenalin ja Manchester Cityn joukkueissa. Sagna siirtyi AJ Auxerresta Arsenaliin vuonna 2007 ja Arsenalista kesällä 2014 Cityyn. Sagna pelasi Ranskan alle 21-vuotiaiden maajoukkueessa vuoden 2006 Euroopan-mestaruuskilpailuissa. Hän pelasi Ranskan joukkueessa MM-kilpailuissa 2010 kolme ottelua ja 2014 yhden ottelun. Kaikkiaan hän on pelannut 65 maaottelua tekemättä niissä maaliakaan.
Kustaa (Ruotsin kruununprinssi)
thumb|Prinssi Kustaa, muotokuva noin vuodelta 1830. Kustaa, Vaasan prinssi (9. marraskuuta 1799 Tukholma – 5. elokuuta 1877 Pillnitz, Saksi) oli Ruotsin kuningas Kustaa IV Aadolfin poika ja kruununprinssi, joka asui pääosan elämästään maanpaossa.
Kustaan vanhemmat olivat kuningas Kustaa IV Aadolf ja kuningatar Fredrika Dorotea. Isänsä vallasta syrjäyttämisen jälkeen hänet vietiin pois Ruotsista 10-vuotiaana joulukuussa 1809. Kreivi Jacob Gustaf De la Gardien johtamat ”kustavilaiset” yrittivät huonolla menestyksellä saada hänet nimetyksi kruununperijäksi Kaarle XIII:n jälkeen. Prinssi Kustaa varttui äitinsä luona ja liittyi aikuisena Itävallan armeijaan, jossa hän sai 1836 sotamarsalkkaluutnantin arvon. Hän käytti aluksi titteliä Ruotsin prinssi, mutta luopui siitä kuningas Kaarle XIV Juhanan vaatimuksesta vuonna 1829, jolloin keisari Frans I antoi hänelle Ruotsin historiaan viittavan ”Vaasan prinssin” arvon. Kustaa kävi aikuisiällä Ruotsissa vain kerran, vuonna 1862 tuntemattomana. Hän kuoli Saksassa vuonna 1877 ja hänet haudattiin Tukholman Riddarholmenin kirkkoon vuonna 1884. Hänen kuollessaan sammui mieslinjalta Holstein-Gottorpin hallitsijasuvun ruotsalainen haara.
Hard Candy (Madonnan albumi)
Hard Candy on Madonnan yhdestoista studioalbumi, joka julkaistiin 25. huhtikuuta 2008. Mukana tekemässä levyä olivat Justin Timberlake, Timbaland ja Pharrell Williams. Levyllä kuullaan myös hip hoppia, mutta ei Madonnan laulamana. Levyä on myyty Yhdysvalloissa 725 000 kappaletta ja maailmanlaajuisesti 3,8 miljoonaa kappaletta.
Singlet
Albumin ensimmäinen single oli ”4 Minutes”. Seuraavana singlenä julkaistiin ”Give It 2 Me” ja sitten ”Miles Away”.
Salami
thumb|250px|Salami Salami (, monikko salami) on yleisnimi fermentoiduille eli maitohappokäymisen avulla kypsennetyille rasvaisille italialaistyyppisille kestomakkaroille. Nimi juontuu latinan suolaamista tarkoittavasta sanasta salare.
Salami säilyy tavallisia makkaroita kauemmin maitohappokäymisen happamoittavan vaikutuksen, tavallista pienemmän vesipitoisuuden ja runsassuolaisuutensa ansiosta.
Salami valmistetaan yleensä jauhetusta sianlihasta ja silavasta. Joskus siihen käytetään sianlihan lisäksi, tai sen sijaan, muiden eläinten lihaa, kuten nautaa, hevosta, villisikaa tai aasia. Liha jauhetaan hyvin hienoksi (esimerkiksi Salami Milano), keskikarkeaksi (esimerkiksi Salami Felino) tai karkeaksi. Salamit voidaan maustaa eri tavoin, esimerkiksi mustapippurilla, valkosipulilla, fenkolilla, chilillä, viinillä tai paprikalla.
Jukka Korpela (historioitsija)
Jukka Jari Korpela (s. 10. huhtikuuta 1957 Helsinki) on Itä-Suomen yliopiston yleisen historian professori ja historiantutkija. Hän aloitti uransa antiikintutkijana ja väitteli keisariajan Rooman lääkärien sosiaalista asemaa käsitelleellä väitöskirjalla, mutta sittemmin hän on erikoistunut keskiaikaiseen vallanmuodostukseen ja siihen liittyviin pyhimyskultteihin.
Korpela opiskeli Helsingin yliopistossa, josta valmistui filosofian kandidaatiksi 1981, lisensiaatiksi 1982 ja tohtoriksi 1987. Hän on tutkinut muun muassa Venäjän keskiaikaa, Itä-Suomen keskiaikaa ja Pähkinäsaaren rauhan (1323) rajaan liittyviä kysymyksiä.
Korpela on julkaissut useita monografioita, muun muassa Miesparin siunaaminen, viisi ortodoksista keskiaikaista rukousta (2011). Hän katsoo näiden siunausten olemassaolon perusteella, että vetoaminen ortodoksiseen perinteeseen kiellettäessä homoparien siunaaminen on perusteetonta.
Korpela kääntyi aikuisiällä ortodoksiksi ja on vihitty 1995 diakoniksi.
Keskivartalolihavuus
thumb|right|Keskivartalolihavuus Keskivartalolihavuus eli vyötärö- tai omenalihavuus on rasvan kerääntymistä vyötärön tienoille, kehon etupuolelle. Sen vastakohta on päärynälihavuus eli rasvan kertyminen reisiin, lanteille ja pakaroihin, jota ei siis lasketa keskivartalolihavuudeksi.
Keskivartalolihavuus on yleisempi miehillä, koska naisilla rasva kertyy useammin lanteille, reisiin ja pakaroihin.
Aivan villit
Elokuvan hahmot ja tarina muistuttavat paljolti DreamWorksin edellisenä vuotena julkaistua Madagascaria.
Keskivartalolihavuus
Vatsaontelon viskeraali- eli sisäelinrasvaan kertyy runsaasti tulehdussoluja, jotka erittävät sytokiineiksi kutsuttuja aineita. Sytokiinit ylläpitävät haitallista tulehdusreaktiota. Vatsaontelosta saapuva laskimoveri kulkeutuu porttilaskimon kautta maksaan, jossa sen sisältämät sytokiinit ja runsaat rasvahapot aiheuttavat aineenvaihduntahäiriöitä. Tästä seuraa muun muassa maksan rasvoittumista. Sisäelinrasva käskyttää lisäksi aivojen immuunisoluja lisäämään tulehdusreaktiota, millä on kognitiivisia kykyjä heikentävää vaikutusta.
Tiomersaali
Tiomersaali on muun muassa ripsiväreissä, rokotteissa ja piilolinssinesteissä säilöntäaineena käytetty orgaaninen elohopeayhdiste. Tiomersaali on huoneenlämmössä kiinteää ainetta.
Keskivartalolihavuus
Vyötärötyypin lihavuuden on havaittu lisäävän kakkostyypin diabeteksen, korkean verenpaineen, unihäiriöiden, metabolisen oireyhtymän, sydänsairauksien, kuukautishäiriöiden, munasarjojen monirakkulaoireyhtymän, kihdin ja eräiden syöpien kuten kohtusyövän ja vaihdevuosien jälkeisen rintasyövän riskiä. Lisäksi on havaittu, että vyörärölihavuus heikentää hedelmällisyyttä.
Conny Karlsson (jalkapallovalmentaja)
Conny Karlsson (s. 21. marraskuuta 1953) on ruotsalainen jalkapallovalmentaja ja entinen pelaaja.
Keskivartalolihavuus
Syyt
Statiinien käytön on havaittu aiheuttavan keskivartalolihavuutta samassa suhteessa kun se alentaa potilaiden LDL-tasoa.
Tiomersaali
Tiomersaali rokotteissa
Tiomersaalin on epäilty aiheuttavan autismin kaltaista sairautta rokotteen yhteydessä saatuna, mutta vuonna 2003 USA:ssa julkaistussa Institute of Medicinen tutkimuskatsauksessa epäilylle ei löytynyt tukea. Myöskään Maailman terveysjärjestön (WHO) mukaan tiomersaalista ei tarvitse luopua rokotteiden turvallisuuden vuoksi. Euroopan lääkearviointivirasto EMEA suositti kuitenkin vuonna 2000, että lasten ja erityisesti vastasyntyneiden rokotteissa tulisi suosia elohopeattomia vaihtoehtoja.
Aivan villit
Tarina
Elokuvan päähenkilöt ovat New Yorkin eläintarhan asukkaita. Simson Villi, leijona, kertoo mielellään pojalleen Ronille tarinoita seikkailustaan villissä luonnossa. Roni tahtoisi päästä luontoon, sillä hän ei osaa vieläkään karjua. Kaikki eläintarhan eläimet tietävät, että salaperäiset ”vihreät laatikot” viedään luontoon, joten Roni päättää salaa ujuttautua yhteen sellaiseen. Kun laatikot suljetaan ja on aika lähteä, Roni päättääkin muuttaa mielensä – mutta liian myöhään. Laatikot viedään ”Rautarouvan” eli Vapaudenpatsaan luo satamaan ja aamulla ne lähtevät luontoon eivätkä enää ikinä palaa. Simson lähtee pelastusretkelle apunaan parhaat ystävänsä Veeti (orava), Pirkko (kirahvi), Late (käärme) ja Niilo (koala). He seuraavat laatikoita kuljettavaa laivaa aina Afrikkaan asti ja saavat siellä selville, että paikan eläimiä pelastetaan tulevalta tulivuorenpurkaukselta. He tapaavat myös tulivuoreen linnoittautuneen gnuulauman, jonka tavoite on päästä saaliista saalistajaksi, lihansyöjiksi. Se tietysti onnistuu vain syömällä leijona, mutta myös kirahvi ja käärme kelpaavat siinä sivussa. Niiloa he sen sijaan pitävät johtajanaan, jonkinmoisena jumalana. Myös Simsonin salaisuus paljastuu kaikille: hän ei syntynyt luonnossa eikä osaa itsekään karjua juuri ollenkaan.
Tiomersaali
Tiomersaali rokotteissa
Suomessa tiomersaalia säilöntäaineena sisältävät rokotteet jäivät lähes kokonaan pois käytöstä vuosien 2004-2005 vaihteessa, jolloin Kansanterveyslaitos lopetti rokotteiden valmistamisen. Jäänteitä valmistusprosessin aikana käytetystä tiomersaalista voi edelleen esiintyä Suomessakin käytetyissä rokotteissa (esimerkiksi 3, 5 ja 12 kk iässä annettavissa), mutta pitoisuudet ovat huomattavasti pienemmät kuin rokotteissa, joissa tiomersaalia käytetään säilöntäaineena. Tiomersaalia käytetään kuitenkin edelleen myös uusissa rokotteissa: esimerkiksi USA:ssa hyväksyttiin vuonna 2006 tiomersaalia sisältävä influenssarokote. EU:ssa hyväksyttiin tiomersaalia sisältävä Pandemrix-rokote vuoden 2009 sikainfluenssapandemiaan.
Keskivartalolihavuus
Syyt
Keskivartalolihavuuden ajatellaan joskus seuraavan oluenjuonnista. Vuonna 2003 julkaistun tutkimuksen mukaan niin sanotun kaljamahan ja oluen juonnin välillä ei kuitenkaan ole yhteyttä.
Conny Karlsson (jalkapallovalmentaja)
Ura pelaajana
Karlsson aloitti oman peliuransa IFK Oskarshamnissa 1970-luvulla ja siirtyi jo 22-vuotiaana suurseura IFK Göteborgiin. Hän edusti seuraa kaikkiaan kahdeksan kauden ajan ja oli voittamassa 1982 seurahistorian ensimmäistä UEFA Cupia. Samana vuonna hän juhli seuran paidassa myös Ruotsin mestaruutta.
Tiomersaali
Tiomersaalin ja elohopean muut lähteet
Elohopealle altistuneiden lasten merkittävä elohopean lähde ovat tietyissä tapauksissa olleet äidit. Elohopealähteitä ovat olleet hampaiden amalgaamipaikat, joiden käyttö tosin nykyisin on vähäistä, Rh-negatiivisille äideille raskauden aikana annettu tiomersaalia sisältänyt Rho(D)-immunoglobuliini ja runsaasti elohopean saastuttamaa kalaa sisältävä ruokavalio.
Conny Karlsson (jalkapallovalmentaja)
Ura valmentajana
Valmennusuransa Karlsson aloitti Örgryten peräsimessä 1988. Pesti jäi kahden kauden mittaiseksi seuran sijoituttua Allsvenskanissa neljänneksi ja yhdeksänneksi. Karlssonin lähdön jälkeen Örgryte putosi pääsarjasta.
Yhden välivuoden jälkeen Karlsson palasi valmennustehtäviin 1991 siirryttyään Landskrona BoISin peräsimeen. Karlsson teki seurassa hyvää työtä, joka huipentui Ruotsin cupin finaalipaikkaan 1993 ja nousuun Allsvenskaniin. Karlsson jätti menestyksestä huolimatta seuran ja siirtyi norjalaisen FK Haugesundin peräsimeen. Siirtyminen oli yllättävä, sillä Haugesund pelasi tuolloin Norjan alemmilla sarjatasoilla.
Haugesundissa Karlsson teki jälleen vakuuttavaa jälkeä ja nosti seuran 2. divisioonasta pääsarjaan kaudeksi 1997. Karlsson jatkoi seuran peräsimessä, mutta kausi 1998 oli pettymys Haugesundin pudottua liigasta. Kauden jälkeen myös Karlsson jätti seuran.
Karlsson jatkoi uraansa kaudella 2003 Assyriska FF:n peräsimessä ja 2004 hän siirtyi Trelleborgs FF:n päävalmentajaksi. Juuri pääsarjaan nousseelle TFF:lle vauhti oli liikaa ja seura putosi sarjajumbona Superettaniin. Karlsson jatkoi kuitenkin päävalmentajana ja surkean kauden 2005 jälkeen otteet paranivat. Seura juhli syksyllä 2006 Superettanin voittoa ja nousua takaisin Allsvenskaniin. Karlsson jatkoi valmentajana ja onnistui juuri ja juuri pelastamaan seuran putoamiselta.
Karlsson jatkoi kaudella 2008 uraansa norjalaisen Sarpsborgin peräsimessä. Hän jätti seuran kesällä 2009 ja syyskuussa 2009 hänestä tuli toistamiseen Assyriskan päävalmentaja. Jälleen Karlsson onnistui nostamaan seuransa nousukarsintoihin, mutta Djurgården oli tällä kertaa vahvempi ja nousu jäi haaveeksi. Karlsson itse teki kuitenkin kauden jälkeen paluun pääsarjatasolle kun hänestä tuli marraskuussa 2009 uusi Helsingborgs IF:n päävalmentajana.
Joulukuussa 2009 SVT kertoi, ettei Karlssonilla ole muodollista valmentajan pätevyyttä, joka täyttäisi uudet UEFAn vaatimukset. Karlssonin tuleekin suorittaa vuoden 2010 aikana kaksi porrasta valmentajatutkinnosta ja kolmas porras seuraavana vuonna. Muodollisen pätevyyden puutteesta huolimatta Karlsson teki kaudella 2010 hienoa työtä Helsingborgin peräsimessä johdattaen seuran lopulta Allsvenskanissa hopealle. Mitali oli seuran ensimmäinen 10 vuoteen. Karlssonin ja Helsingborgin kausi huipentui Ruotsin cupin finaaliin, jossa seura sinetöi historiansa neljännen mestaruuden kukistamalla Hammarbyn 1–0. Kaudella 2011 Karlsson piiskasi Helsingborgin jälleen loistavaan menestykseen ja lopulta seura varmisti historiansa seitsemännen mestaruuden kolme kierrosta ennen liigan loppua. Kausi huipentui tuplamestaruuteen, kun Helsingborg voitti Kalmar FF:n cupin finaalissa maalein 3–1.
Kaudella 2012 Helsingborg ei kyennyt vastaamaan IF Elfsborgin, BK Häckenin ja AIK:n vauhtiin Allsvenskanin kärjessä, vaan seura jumittui keskikastin taisteluun. Seuran sisäiset ristiriidat nousivat otsikoihin kesäkuussa, kun Karlssonin apuvalmentaja Per-Ola Ljung joutui lähtemään riitauduttuaan seurajohdon kanssa. Päätöksestä tuohtunut Karlsson jätti itse päävalmentajan tehtävät pian Ljungin potkujen jälkeen.
Tammikuussa 2013 Karlsson palasi valmennustehtäviin IK Bragen päävalmentajana. Joukkue juuttui Karlsson johdolla Division 1 Norran jumbosijalle ja Brage erotti hänet kesäkuussa 2013.
Marraskuussa 2013 Karlssonin teki kaksivuotisen sopimuksen Division 1 Södrassa pelaavan Trelleborgs FF:n päävalmentajaksi. Hän erosi tehtävistään jo heinäkuussa 2014.
Kaudella 2017 Karlsson valmensi naisten 1. divisioonassa pelannutta Stattena IF:n joukkuetta.
Sekeli
Sekeli on vanha itämainen painomitta ja rahayksikkö. Sekeli on tällä hetkellä käytössä Israelissa, jossa vuosina 1980–1985 oli käytössä vanha Israelin sekeli ja vuodesta 1985 lähtien uusi Israelin sekeli. Vanhassa testamentissa sekeli vastaa noin 10–16 nykyistä grammaa ja 3 000 sekeliä on yksi talentti.
Haute-Marne
Haute-Marne on Ranskan departementti numero 52. Se on saanut nimensä Marne-joen mukaan (Ylä-Marne). Departementti sijaitsee Pohjois-Ranskassa, Champagne-Ardennen hallintoalueella. Departementti on pinta-alaltaan 6 211 neliökilometriä, ja siellä on 187 654 asukasta (vuonna 2006). Haute-Marnen pääkaupunki on Chaumont. Haute-Marne on jaettu edelleen kolmeen arrondissementtiin, 32 kantoniin ja 432 kuntaan.
Haute-Marnen departementti syntyi Ranskan vallankumouksen yhteydessä 4. maaliskuuta 1790. Se muodostettiin Champagnen, Burgundin, Lothringenin ja Franche-Comtén historiallisiin provinsseihin kuuluneista alueista.
Mario Frick (jalkapalloilija)
Mario Frick (s. 7. syyskuuta 1974 Chur, Graubünden, Sveitsi) on liechtensteinilainen uransa vuonna 2016 lopettanut jalkapalloilija, joka edustaa liechtensteinilaista FC Balzersia. 182 senttimetriä pitkä Frick pelaa joko hyökkääjänä tai keskikentällä hyökkäävässä roolissa. Häntä pidetään yleisesti yhtenä maansa kaikkien aikojen parhaista pelaajista.
Kustannus-Mäkelä
Kustannus-Mäkelä on vuonna 1971 perustettu suomalainen kirjankustantamo. Perheyhtiönä toimivan yrityksen toimipaikka on Karkkilassa. Kustantamo julkaisee erityisesti lasten- ja nuortenkirjoja sekä harrastekirjoja.
Mario Frick (jalkapalloilija)
Frick on pelannut lähes koko ammattilaisuransa ajan nykyisessä koti- sekä synnyinmaassaan Sveitsissä. Frick on pelannut myös Liechtensteinissa ja Italiassa. Nimekkäimpiä hänen edustamiaan seuroja ovat sveitsiläinen FC Basel ja italialainen Hellas Verona. Frick pitää hallussaan Liechtensteinin maajoukkueen maaliennätystä 16 A-maaottelumaalillaan.
Kustannus-Mäkelä
Kustantamon kautta julkaisseita kirjailijoita ovat muiden muassa Pirkko Arhippa, Maijaliisa Dieckmann, Marja-Liisa Heino, Hanna Kökkö, Tittamari Marttinen, Tuula T. Matintupa, Kari Vaijärvi ja Netta Walldén.
S/S Heikki Peuranen
S/S Heikki Peuranen on suomalaisomistuksessa oleva vuonna 1897 Viipurissa rakennettu teräs- ja rautarunkoinen höyryalus. Se palveli Kronstadtin laivastotukikohdassa tunnuksella P 25 vuoteen 1917, jolloin se joutui Suomen valtiolle. Valtio myi aluksen edelleen Enso-Gutzeit Oy:lle, joka käytti sitä vuoteen 1968 saakka hinaajana Saimaalla. Tämän jälkeen alus myytiin yksityiselle huvialukseksi. S/S Heikki Peuranen on merkitty Suomen perinnelaivarekisteriin ja se on museaalisesti arvokas pienalus.
Aluksen rinnalla kulkee myös niin kutsuttu eväskontti, halkoja kuljettava proomu Enea.
25. kesäkuuta 2005 alus sai pohjakosketuksen Peuhkurinsaaren länsipuolella Puumalan kunnan alueella ja upposi osittain. Kaikki laivalla olijat siirrettiin lähistöllä olleisiin huviveneisiin, ja alus nostettiin joitakin viikkoja myöhemmin. Kevättalvella 2010 Heikki Peuranen upposi toistamiseen. Mikkelin satamassa talvehtinut laiva upposi osittain jäihin. Tarkkaa syytä uppoamiseen ei tiedetä.
Helsingin Shakkiklubi
thumb|350px|right|LogoHelsingin Shakkiklubi (HSK) on Helsingissä toimiva Suomen vanhin shakkikerho. Kerhon perustamista 9. huhtikuuta 1886 pidetään Suomen järjestäytyneen shakkitoiminnan alkuhetkenä. Tapahtumasta ei kuitenkaan ole säilynyt dokumenttia. Perustajajäsenien nimet tiedetään: A. E. Arppe, Axel Charpentier, Otto Hjelt, Wilhelm Söderholm, veljekset Björn ja Lars Wasastjerna, Werner Wellingk ja Johannes Öhquist. Helsingin Shakkiklubi on Suomen ainoa 1800-luvulla perustettu shakkikerho. Kerho toimii edelleen.
John Wheeler
Wheeler oli mukana kehittelemässä atomipommia 1940-luvun alussa Manhattan-hankkeessa ja ohjasi Hugh Everettin väitöskirjan. Häntä pidetään ydinfissioteorian tärkeänä kehittäjänä. Hän oli myös ajattelija, joka pohti elämän perimmäisiä kysymyksiä. Hänen väitöskirjansa Johns Hopkinsin yliopistossa käsitteli heliumkaasuja.
Espoon Tapiot
frame|Seuran logo
Espoon Tapiot r.y. on vuonna 1965 perustettu espoolainen urheiluseura. Seuran lajeina ovat hiihto, soutu ja yleisurheilu. Seuran puheenjohtaja on Esko Kuha. Yleisurheilussa Espoon Tapiot on Suomen parhaimpia seuroja. Se voitti vuonna 2016 Kalevan maljan ja oli seuraluokittelun kolmas. Seura oli myös yleisurheilulisenssien määrässä Suomen suurin seura vuonna 2016.
Kanga Akalé
Kanga Gauthier Akalé (s. 7. maaliskuuta 1981 Abidjan, Norsunluurannikko) on norsunluurannikkolainen jalkapalloilija, joka pelaa nykyisin Lekhwiyan riveissä Qatarin pääsarjassa. Akalé osallistui Norsunluurannikon maajoukkueen mukana kesän 2006 jalkapallon MM-kilpailuihin.
M/T Stena Arctica
M/T Stena Arctica on bermudalaisen Glacia Limitedin omistama öljytankkeri, joka oli valmistuessaan vuonna 2005 maailman suurin jääluokitettu öljytankkeri. . Nykyisin alusta käyttävät säiliöalusvarustamo Stena Bulk sekä Neste Shipping. Kuollutta painoa Stena Arcticalla on 117 099 tonnia, ja jääluokitus on 1A Super , eli alus pystyy useimmissa jääolosuhteissa kulkemaan yksin. Stena Arctican polttoöljykapasiteetti on 3 069,3 m³, dieselkapasiteetti 225,5 m³ ja painolastivesikapasiteetti 44 389,5 m³. Alus oli rekisteröity Suomen lipun alle 27. elokuuta 2013 asti, jolloin alus ulosliputettiin.
Stena Arctican sisaralus on M/T SCF Baltica.
Käyttöhistoria
Vuonna 2003 ruotsalainen Concordia Maritime tilasi aluksen. 23. joulukuuta 2004 aluksen köli laskettiin nimellä Stena Atlantica. 9. syyskuuta 2005 laiva laskettiin vesille. Stena Rederi Ab osti aluksen 23. lokakuuta. Sitä ennen alus oli ollut Aframax I Ltd:n omistuksessa.
Stena Rederin omistukseen laiva luovutettiin 7. marraskuuta. Stena Rederi rekisteröi aluksen Ruotsin lipun alle nimellä Stena Arctica. Kotisatamaksi tuli Göteborg. Aluksen hallinta luovutettiin Stena Bulkille. 27. tammikuuta 2006 alus kastettiin
Helmikuussa 2008 Stena Arctica siirrettiin Suomen lipun alle, ja samalla siitä tuli Suomen suurin laiva. Vuonna 2008 alus siirtyi bermudalaisen Glacia Limitedin omistukseen.